**RESYME` OG SPØRSMÅL FRA DAGENS TALE, DATERT 19.07.2020,**

**V/ Johny Omdal**

**TEMA: La oss tale vel om hverandre**

Teksten er hentet fra;

Rom 12.10

1.Pet.2.17.

Jakob 3.8-10

Ordspr. 25. 9-10 . Ordspr.18.21. Ordspr.25.11.

Det finnes mange mennesker med sår i sjel og sinn. Det kan være forårsaket av andre menneskers negative tiltale. Bibelen sier at vi skal kappes om å hedre hverandre. Derfor er det viktig av vi oppmuntrer, anerkjenner og heier på hverandre.

Janteloven og vår egen sjalusi, bidrar ofte til at vi lett overser eller snakker nedsettende om andre mennesker. Da er det viktig for oss å be Gud og mennesker om tilgivelse.

Jo mer vi løfter andre mennesker opp, jo mer hedrer Gud oss.

\*Når takket du sist noen for det gode de har gjort?

\*Når takket du sist Gud for det han har gjort?

\*Når gav du sist en blomst eller takket din ektefelle?

Negative tilbakemeldinger og kritikk kan gjøre ubotelig skade som mennesker har slitt med i mange år, ja, kanskje hele livet. Den enkelte av oss kan være den som setter standarden.

**Oppfordring til oss alle:**

\*Be Gud om å vise deg mennesker som du skal oppmuntre

\*Be Gud om å minne deg om mennesker som du burde be om tilgivelse , hvis du har gjort dem urett .

\*Be Gud om at du klarer å tilgi mennesker som har gjort deg urett

\*Spre glede og oppmuntring til mennesker som trenger det

\*Spre velsignelse og godhet

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.